โควิดสุดสะพรึง ยอดเสียชีวิตในสหรัฐฯทะลุ 5.8 หมื่น แซงสงครามเวียดนามแล้ว
สหรัฐฯสลด เหยื่อโควิด-19 เกิน 5.8 หมื่นศพ แซงสงครามเวียดนามแล้ว ขณะที่หนึ่งในทีมที่ปรึกษาการแพทย์ทำเนียบขาวเตือน ยังอีกยาวนานกว่าการระบาดของโควิดจะยุติ หากยังไม่มีวิธีที่ได้ผลสู้เชื้อมรณะเมื่อ 29 เมษายน 63 สำนักข่าวต่างประเทศและบีบีซีรายงานสถานการณ์การระบาดของเชื้อไวรัสโคโรนาสายพันธุ์ใหม่ หรือโควิด-19 ในสหรัฐอเมริกา ต้องถูกบันทึกในหน้าประวัติศาสตร์ของประเทศชาติอีกครั้ง เมื่อยอดผู้เสียชีวิตด้วยโรคโควิด-19 มีจำนวนมากกว่าชาวอเมริกันที่ต้องเสียชีวิตในสงครามเวียดนามที่เสียชีวิต 58220 ศพแล้ว โดยจนถึงช่วงเที่ยงของวันที่ 29 เมษายน ตามเวลาในประเทศไทย จำนวนผู้เสียชีวิตด้วยโรคโควิด-19 ในสหรัฐฯ พุ่งมาอยู่ที่ 58220 ศพ ขณะที่ยอดผู้ติดเชื้อสะสมกว่า 1.01 ล้านราย ยังครองอันดับหนึ่งประเทศที่มียอดติดเชื้อและเสียชีวิตด้วยโรคโควิดสูงสุดในโลกดร.แอนโทนี ฟอซี หนึ่งในทีมที่ปรึกษาทางการแพทย์ประจำทำเนียบขาว ได้ออกคำเตือนด้วยว่า การระบาดของเชื้อโควิด-19 ในสหรัฐฯ ยังอีกยาวนานกว่าจะยุติ อีกทั้งชาวอเมริกันอาจเผชิญกับการแพร่ระบาดของเชื้อไวรัสมรณะต่อไป ถ้าหากบรรดานักวิจัยยังไม่สามารถคิดค้นวัคซีนและวิธีการรักษาที่มีประสิทธิภาพในการรักษาและต่อสู้กับเชื้อโควิดได้สำเร็จนอกจากนั้น ดร.แอนโทนี ฟอซี ยังกล่าวเตือนว่า มันเป็นสิ่งที่หลีกเลี่ยงไม่ได้ที่เชื้อไวรัสอาจกลับมาระบาดอีกครั้ง และการแพร่ระบาดของเชื้อไวรัสอาจจะไม่ทุเลาหายไปตลอดฤดูร้อนนี้
สหรัฐฯสลด ยอดเหยื่อโควิด-19 เกิน 5.8 หมื่นศพ แซงสงครามเวียดนามแล้ว ขณะที่หนึ่งในทีมที่ปรึกษาการแพทย์ทำเนียบขาวเตือน ยังอีกยาวนานกว่าการระบาดของโควิดจะยุติ หากยังไม่มีวิธีที่ได้ผลสู้เชื้อมรณะ
โควิด-19,ไวรัสโคโรน่า,ไวรัสโคโรนา,COVID-19,โควิดสหรัฐ,โควิดวันนี้